ग्रामीणों को कन्या भ्रूण हत्या के खिलाफ जागरूक किया
गांवबिरोहड़ स्थित राजकीय कन्या वरिष्ठ माध्यमिक विद्यालय में कार्यक्रम अधिकारी संतोष के मार्गदर्शन में आयोजित किए जा रहे एनएसएस शिविर के दौरान मंगलवार को स्वयं सेविकाओं द्वारा रैली निकाली गई। रैली का उद्देश्य भ्रूण हत्या जैसे गंभीर सामाजिक विषय के प्रति जागरूक करने तथा इसका हर स्तर पर विरोध करने के लिए जागरूक करना था इसमें बैनरों, नारों तथा स्लोगन की सहायता से ग्रामीण विशेष तौर पर युवाओं एवं महिलाओं बुजुर्गों को जागरूक किया गया। इसके अतिरिक्त दलित तथा मलिन बस्ती एवं चौपाल सहित अन्य स्थानों की साफ सफाई भी की गई। आज की गतिविधियों का आरंभ स्वच्छता अभियान के साथ किया गया। इसके उपरांत रैली को प्राचार्या नौरंगी देवी ने हरी झंडी दिखाकर रवाना किया।
इसमें छात्राओं तथा स्टाफ ने कन्या भ्रूण हत्या, पर्यावरण संरक्षण, प्रदूषण मुक्ति, हर तरह के नशे से दूर रहने के आदि विषयों के बारे में बताया। इस दौरान इन सभी पहलुओं को समझाने के लिए बैनरों, नारों स्लोगन का सहारा लिया गया। विशेष तौर पर शिक्षा के प्रचार तथा युवाओं को बुराइयों का विरोध करने में आगे आने की अपील भी की गई।
गांव बिरोहड़ स्थित राजकीय कन्या वरिष्ठ विद्यालय में भ्रूण हत्या के खिलाफ जागरूकता रैली निकालती एनएसएस की छात्राएं।
hin_Deva hin_Deva hin_Deva bho_Deva